Me ei ennusta tulevikku, me loome seda!
#000000
See teave kujutab endast Clevon AS-i ja/või Clevon Investors AS-i aktsiate reklaami ega ole käsitletav soovitusena või üleskutsena aktsiaid osta või märkida.
#000001
Clevon AS-i aktsiate emitendi ärinimi on Clevon AS ja see on registreeritud Eesti äriregistris registrikoodiga 16472103. Enne kui investor teeb investeerimisotsuse (kas osta Clevon AS-i aktsiaid või mitte), peab ta lugema läbi aktsiaseltsi ametlikus kirjelduses sisalduva informatsiooni ja muu Clevon AS-i poolt börsisüsteemi kaudu avaldatud informatsiooni. Clevon AS-i aktsiate avalik pakkumine viidi läbi üksnes Eestis juhindudes Euroopa Parlamendi ja nõukogu määruse (EL) 2017/1129 („Prospektimäärus“) artikli 3 lõike 2 punktis b) ja Eesti Vabariigi väärtpaberituruseaduse (VPTS) paragrahvi 15 lõikes 1 sätestatust, mille kohaselt ei pea avalikustama avaliku pakkumise prospekti juhul, kui väärtpaberite avaliku pakkumise koguväärtus on kuni 5 miljonit eurot väärtpaberite pakkumise üheaastase ajavahemiku jooksul. Clevon AS-i aktsiaid ei pakuta üheski teises jurisdiktsioonis. Clevon AS ei ole astunud ega kavatse astuda ühtegi sammu aktsiate, pakkumise või ettevõtte kirjelduse registreerimiseks või ettevõtte kirjelduse või aktsiate levitamise lubamiseks mis tahes jurisdiktsioonis peale Eesti.
#000002
Clevon Investors AS-i aktsiate emitendi ärinimi on Clevon Investors AS ja see on registreeritud Eesti äriregistris registrikoodiga 16686123. Enne kui potentsiaalne investor (st olemasolev Clevon AS-i aktsionär) teeb investeerimisotsuse (kas märkida Clevon Investors AS-i aktsiaid või mitte), peab ta lugema läbi aktsiaseltsi poolt koostatud pakkumise teabedokumendis sisalduva informatsiooni. Clevon Investors AS-i aktsiate avalik pakkumine viiakse läbi üksnes Eestis juhindudes Prospektimääruse artikli 3 lõike 2 punktis b) ja VPTS paragrahvi 15 lõikes 1 sätestatust, mille kohaselt ei pea avalikustama avaliku pakkumise prospekti juhul, kui väärtpaberite avaliku pakkumise koguväärtus on kuni 5 miljonit eurot väärtpaberite pakkumise üheaastase ajavahemiku jooksul. Clevon Investors AS-i aktsiate pakkumise teabedokument on koostatud vastavalt VPTS paragrahvi 15 lõikes 6 ja Rahandusministri 21.02.2022. a määruses nr 7 „Nõuded väärtpaberite pakkumise teabedokumendile“ sätestatule. Teabedokumendi näol ei ole tegu prospektiga Prospektimääruse ega VPTS-i mõistes. Clevon Investors AS-i aktsiaid ei pakuta üheski teises jurisdiktsioonis. Clevon Investors AS ei ole astunud ega kavatse astuda ühtegi sammu aktsiate, pakkumise või teabedokumendi registreerimiseks või teabedokumendi või aktsiate levitamise lubamiseks mis tahes jurisdiktsioonis peale Eesti.
#000003
Clevon on kiiresti arenev start-up ettevõtte, mis vajab oma põhitoote ehk mehitamata ja teleopereeritava sõiduki CLEVON 1 ning selles sisalduva tehnoloogia arenduseks ja sõiduki turustamiseks pidevalt täiendavat kapitali.
#000006
Maailma sündmustest (eelkõige sõda Ukrainas, inflatsioon, intressimäärade tõus, investorite riskiisu vähenemine) tingituna on finantsturgudel tekkinud pessimistlik olukord, mistõttu Clevoni poolt edukas täiendava kapitali avalikult kaasamine praegu ja järgmistes raha kaasamise ringides on äärmiselt vähetõenäoline.
#000007
Clevon on juba pikemat aega otsinud potentsiaalseid investoreid First North-i väliselt. Sellisteks investoriteks on riskikapitali investorid, Clevoni potentsiaalsed kliendid ja teised start-up ettevõtted, kellega sünergias on võimalik CLEVON 1 sõidukit edasi arendada.
#000008
Suhtlus potentsiaalsete investoritega on näidanud, et selleks, et neilt edasiseks arenduseks kapitali kaasata, peab Clevon First North-ilt lahkuma.
#000009
Investeeringute eeldusena First North-ilt lahkumist põhjendatakse peamiselt sellega, et potentsiaalsete investorite investeerimispoliitikates on seatud piirangud, mis ei luba neil investeerida avalikesse ettevõtetesse. Selline piirang on erinevatele riskikapitali fondidele, eriti neile, mis on kaasanud vahendeid näiteks EBRD-lt või EIF-ilt, tavapärane.
#000011
Lisaks on takistuseks First North-il olekuga kaasnevad info avalikustamise nõuded, suurematele investoritele eelisõiguste andmise õiguslik keerukus (nt juhtkonna liikmete määramise või veto õigustega seotud piirangud) ning ettevõtte väärtuse sõltuvus First North-il kauplemisel kujunevast väärtusest.
#000012
Clevon Investors AS kui emaettevõtja poolt kapitali kaasamine ei ole samuti osutunud edukaks põhjusel, et rahvusvahelistele investoritele on mitmetasandiline kontserni struktuur raskesti mõistetav. Samuti lähtuvad investorid eelkõige tehingu majanduslikust sisust ning vaatavad kontserni struktuurist läbi, mistõttu on avaliku ettevõttega kaasnevad piirangud samuti kohalduvad.
#000013
Clevoni väikeaktsionäride huvides ei ole kindlasti ka Clevoni täiendavalt kaasatava raha abil läbiviidava arendustegevuse üleviimine Clevon Investors AS tasemele.
#000014
Kui Clevon kohe vajalikku kapitali ei kaasa, siis esineb väga suur risk, et Clevoni ärimudelit ei suudeta edasi arendada, Clevon muutub maksejõuetuks ning on sunnitud oma tegevuse senisel kujul lähiajal lõpetama.
#000015
Siinjuures on oluline rõhutada, et Clevoni ärimudel on endiselt arendatav ning sellel on kindlasti olemas suur potentsiaal õnnestumiseks, kuid kuna tegemist on suuri ressursse vajava ärimudeliga, siis selle edasiseks arenduseks on pidevalt vaja täiendavat rahastust. Kui see rahastus leitakse, siis muid ilmselgeid takistusi Clevoni ärimudeli edasiseks arenduseks ei eksisteeri. Seetõttu on eelkirjeldatud rahaliste raskuste risk hallatav täiendava kapitali kaasamise kaudu.
#000016
Clevon noteeris oma aktsiad First North-il 28. juunil 2022 ülemärgitud esmasel avalikul pakkumisel (edaspidi IPO), meelitades ligi uusi investoreid ning pannes aluse oma äriplaani ja kasvustrateegia elluviimisele. IPO eesmärk oli kaasata rahalisi vahendeid tulevikuplaanide elluviimiseks, ennekõike enda tegevuse edasiarendamiseks, sealhulgas tootearenduseks, uute teenuste turule toomiseks, uute projektide alustamiseks ning tegevuse rahvusvaheliseks muutmiseks. IPO-ga loodeti suurendada finantsvõimekust ja võimekust vajadusel kaasata täiendavat kapitali, samal ajal kasvatades aktsionäride aktsiate väärtust ja parandades kaubeldavust.
#000017
Otsus Clevoni aktsiatega First North-il kauplemise lõpetamiseks järgneb aktsia väärtuse väga tugeva languse perioodile, mis on muutnud Clevonil keeruliseks First North-il noteerimise eesmärkide täitmise.
#000018
First North-il aktsiate noteerimine ei ole kaasa toonud soovitud mahus aktsiate kaubeldavuse parandamist ja väärtuse kasvu. Seetõttu ei ole ka Clevoni töötajatele väljastatud aktsiaoptsioonid piisavalt motiveerivad, mis toob omakorda kaasa palgakulude kasvu.
#000019
Täiendavalt on läbirääkimiste käigus potentsiaalsete strateegiliste investoritega on selgunud, et muutunud makromajanduslikus keskkonnas ei ole võimalik täiendavaid vahendeid kaasata ainult strateegilistelt investoritelt. Strateegilised investorid soovivad praeguses olukorras teha investeeringuid ettevõtetesse üksnes koos finantsinvestoritega, kelleks on peamiselt riskikapitali investorid, või ettevõtetesse, millesse on varasemalt finantsinvestorid juba investeerinud. Riskikapitali investorid ei soovi paraku teha investeeringuid avalikesse ettevõtetesse, mis ongi muutnud täiendava kapitali kaasamise Clevoni jaoks sisuliselt võimatuks.
#000020
Praegune olukord on muutnud Seltsil keeruliseks First North-il noteerimise eesmärkide täitmise. Lisaks eeldab Clevoni juhtkond, et First North-ilt lahkumine toob kaasa märkimisväärse kulude kokkuhoiu ja tugevdab, läbi raha suunamise arendustegevusse alust Seltsi jätkuvale ambitsioonile kasvatada aktsionäride aktsiate väärtust.
#000021
Clevon on sellises arengufaasis, kus kogu vaba kapital on suunatud ettevõtte äritegevusse. Clevoni potentsiaalsed uued investorid soovivad panustada ettevõtte kasvu, mitte senistele aktsionäridele väljumise võimaluse pakkumisse. Clevon Investors AS on pikema aja jooksul püüdnud leida investoreid, kes oleksid valmis rahastama väikeaktsionäride väljaostu, kuid see ei ole õnnestunud.
#000023
Nii Clevoni juhtkond kui ka suuremad investorid usuvad jätkuvalt Clevoni edusse.
#000024
Edu kinnituseks on eelkõige Clevoni viimase aja saavutused nii Euroopas, kus on alustatud mitmeid pilootprojekte suuremate kulleriteenuse ja jaekaubanduse ettevõtetega, nagu DHL ning Euronics Eestis, IKI ja LastMile Leedus, Colruyt Belgias, kui ka USA-s, kus Texases asutati Clevoni tütarühing ja alustati aktiivselt CLEVON 1 sõiduki tutvustamisega ja testimisega.
#000025
Clevoni juhtkond usub, et Clevoni toodete edukas müük on võimalik. Edukate pilootprojektide tulemusena on Clevonil ka esimesed maksvad kliendid. Lähimas ja keskmises perspektiivis kaasatavate rahaliste vahendite eest on Clevonil plaanis toota ligikaudu 50 000 sõidukit, mille vastu on turul märkimisväärne huvi.
#000026
Paralleelselt käivad Clevonil läbirääkimised paljude potentsiaalsete klientidega üle maailma uute pilootprojektide käivitamiseks.
#000027
Clevoni arendus- ja müügitegevus on läinud siiani plaanipäraselt või isegi esialgsetest prognoosidest paremini. Erandiks on raha kaasamise plaanid. See võimaldab eeldada, et täiendava kapitali kaasamisel õnnestub lähimatel aastatel Clevoni tooteid, teenuseid ja ärimudelit edasi arendada ning ettevõtte väärtust suurendada.
#000028
Seega on First North-ilt lahkumine investorite huvides, et nende aktsiate väärtus säiliks ja seda oleks tulevikus võimalik kasvatada.
#000030
Pärast First North-ilt lahkumist on plaanis Clevoni ja praegu ülejäänud aktsionäre koondava Clevon Investors AS ühinemine, mille tulemusel satuvad kõik Clevoni investorid ka formaalselt võrdsesse positsiooni. First North-ilt lahkumist ei kasutata mitte mingi eelise saamiseks. Lahkumise eesmärgiks on vajalikus mahus täiendava kapitali kaasamise võimaldamine, mis on kõigi Clevoni aktsionäride ühine huvi, mitte aktsionäride ebavõrdne kohtlemine.
#000031
Clevoni aktsiad jäävad endiselt vabalt võõrandatavaks. Clevonil on ainult ühte liiki aktsiad. Pärast Clevoni aktsiatega First North-il kauplemise lõpetamist on väikeaktsionäridel võimalik oma aktsiaid võõrandada nii enda poolt vabalt valitud isikutele kui ka Clevoni olemasolevatele ja tulevastele investoritele, kes soovivad tõenäoliselt neile kuuluvat osalust Clevonis suurendada.
#000032
Võimaliku tulevikus toimuva aktsiate enamuse müügi korral võimalikule strateegilisele suurinvestorile on väikeaktsionäridel samuti võimalik oma aktsiad realiseerida. Clevonil on plaanis lähitulevikus ühineda Clevon Investors AS-ga. Clevon plaanib laiendada kõigile Clevoni väikeaktsionäridele Clevon Investors AS põhikirjaga väikeaktsionäridele antud kaasamüügiõigust olukorraks, kus müüakse enam kui 50% aktsiatest.
#000033
Clevoni juhtkond on seadnud eesmärgiks pikemas perspektiivis aktsiate uuesti börsil noteerimise, et Clevoni investoritel oleks võimalik investeeringust headel tingimustel väljuda ja suurendada aktsiate likviidsust ning kaubeldavust.
#000034
Clevoni aktsionärid ei pea seoses First North-ilt lahkumise protsessiga mitte midagi tegema ja aktsionärid jäävad Clevoni aktsionärideks ka pärast taotluse rahuldamist noteerimisorgani poolt.
#000035
Clevoni aktsionäridel ei ole võimalik vahetada oma aktsiad First North-ilt lahkumise protsessi käigus Clevon Investors AS-i aktsiate vastu kuivõrd aktsiate võimalik vahetus toimub Clevoni ja Clevon Investors AS kavandatava ühinemise käigus.
#000036
Clevon esitas aktsionäridele 25.07.2023 otsuse eelnõu aktsionäride otsuse vastuvõtmiseks ilma koosolekut kokku kutsumata, mille osas on aktsionäridel võimalik avaldada enda seisukoht kuni 01.08.2023 kella 18:00-ni. Kavandatav otsus on lõpetada Clevoni aktsiatega kauplemise Nasdaq Tallinn AS-i poolt hallatavas mitmepoolses kauplemissüsteemis First North. Clevoni aktsiatega First North-il kauplemise lõpetamise otsuse vastuvõtmiseks on vajalik, et poolt hääletaks kaks kolmandikku Clevoni aktsionäride kõigist häältest.
#000037
Kui aktsionärid otsuse vastu võtavad, taotleb Clevon First North-ilt Clevoni aktsiatega kauplemise lõpetamist. Clevoni aktsiatega kauplemise lõpetamise otsus iseenesest ei too kaasa automaatset aktsiatega kauplemise lõppemist. Selleks on täiendavalt vajalik Nasdaq Tallinn AS-i noteerimisorgani poolt kauplemise lõpetamise taotluse rahuldamine.
#000038
Nasdaq Tallinn AS noteerimisorgan teeb otsuse kauplemise lõpetamise taotluse rahuldamise või tagasilükkamise kohta ühe kuu jooksul alates vastava taotluse esitamisest, kuid teatud juhtudel võib see pikeneda kolme kuuni.
#000039
Pärast Clevoni avalduse rahuldamist aktsiatega kauplemise lõpetamiseks, on Clevoni aktsiad jätkuvalt kaubeldavad kuni Nasdaq Tallinn AS-i poolt määratud viimase kauplemispäevani. Pärast viimast kauplemispäeva kustutatakse Clevoni aktsiad First North-i kauplemissüsteemist. Clevon avaldab börsiteate seoses First North-ilt lahkumise avalduse esitamisega Nasdaq Tallinn AS-ile ning sellele järgnevalt pärast noteerimisorgani heakskiidu saamist ja viimase kauplemispäeva määramist.
#000040
Clevoni aktsiatega kauplemise lõpetamine First North-il tähendab, et Clevoni aktsiatega kauplemiseks ei ole enam aktiivset turgu. Selle asemel toimuvad Clevoni aktsiatega tehtavad tulevased tehingud börsiväliselt. Seega väheneb Clevoni aktsiate likviidsus. See tähendab ka seda, et Clevoni aktsiate ostmine ja müümine muutub keerulisemaks ning Clevoni aktsiatega tehingute tegemiseks võib vaja minna õigusabi, mida börsiväliste tehingute osapooled peavad ise finantseerima.
#000041
First North-ilt lahkumisel ei kehti Clevoni jaoks enam turukuritarvituse määruse avalikustamiskohustused ja muud reeglid, mis kehtivad First North-il kauplemisele võetud ettevõtetele. Clevonile kohalduvad endiselt äriseadustikust ja raamatupidamise seadusest tulenevad nõuded.
#000042
Selleks logige sisse oma internetipanka alamjaotusse, kus on tegemist väärtpaberitehingutega. Internetipangast on võimalik leida tehingu tegemise juhised.
#000044
Kui Clevoni aktsiad asuvad Swedbankis avatud väärtpaberikontol, siis tuleb valida paremal üleval menüüst Kogumine, investeerimine > Väärtpaberid> Korporatiivsed sündmused, Pakkumised ning leida sealt info Clevoni aktsia kohta.
#000045
Seejärel, kui sisselogimine ja vajaliku menüü leidmine õnnestus, tuleb täita märkimiskorraldus Clevon aktsiate kohta ning autoriseerida see panga poolt nõutavate autoriseerimisvahenditega. Märkimiskorralduses tuleb märkida soovitud aktsiate kogus ning ühikuhinnaks märkida 0 eurot.
#000046
Kui Clevoni aktsiad asuvad SEB-s avatud väärtpaberikontol, siis tuleb valida menüüs Investeerimine> Tehingud> Tehingud teise isikuga ning leida sealt info Clevon aktsia kohta.
#000047
Kui Clevoni aktsiad asuvad LHV Pangas avatud väärtpaberikontol, siis tuleb vasakpoolses menüüs valida Raha kasvatamine> Korporatiivsed sündmused ning leida sealt info Clevoni aktsia kohta.
#000048
Clevon AS aktsionäride otsuse korrigeeritud protokolli teade (2023.08.01)
#000049
Clevon AS aktsionäride otsused (Majandusaasta aruanne) (2023.07.28)
#000051
Clevon Hääletusprotokoll-Record of Voting (2023.07.28)
#000052
Clevon AS aktsionäride otsuste vastuvõtmine koosolekut kokku kutsumata (2023.07.25)
#000053
Clevon AS adoption of shareholders resolutions without convening a meeting (2023.07.25)
#000054
Parandusteade: Clevon AS aktsionäride otsuste vastuvõtmine koosolekut kokku kutsumata (2023.07.05)
#000056
Correction: Clevon AS adoption of shareholders resolutions without convening a meeting (2023.07.05)
#000058
Clevon AS aktsionäride otsuste vastuvõtmine koosolekut kokku kutsumata (2022.11.18):
#000064
Cleveron Mobility AS aktsionäride otsuste vastuvõtmine koosolekut kokku kutsumata (2022.11.18)
#000065
Cleveron Mobility AS adoption of shareholders resolutions without convening a meeting (2022.11.18)
#000068
Clevon AS auditeeritud konsolideeritud aastaaruanne 2022
#000072
Clevon AS 2022 audited consolidated annual report
#000073
Auditeerimata vahearuanne perioodi kohta, mis lõppes 30. juuni 2022
#000074
Aktsionäride kirjalike otsuste vastuvõtmine 06.06.2022
#000079
Clevon on robootiliste pakiautomaatide tootjast Cleveronist välja kasvanud ettevõte. Clevon tegeleb isejuhtivate sõidukite tehnoloogia arendamisega.
#000080
Ettevõtte eesmärk on muuta pakkide kättesaamine veel paindlikumaks, soodsamaks ja keskkonnasäästlikumaks.
#000081
Clevonis on üle 90 töötaja ja meeskond kasvab.
#000082
üle 25 aasta tootmisprotsesside juhtimises;
üle 20 aasta viimase miili tarne probleemide lahendamises;
üle 10 aasta robotite ja riistvara arendamises;
üle 5 aasta autotööstuse insenerilahenduste väljatöötamises.
#000084
Isejuhtivate sõidukitega vabastame inimesed pakkide kättesaamisega seotud ajakulust ning muudame elukeskkonna linnades säästlikumaks.
#000085
E-kaubanduse mahtude kiire kasv on põhjustanud:
#000086
2. Pakkide kättesaamisega seotud ajakulu suurenemise
#000087
Viimase viie aastaga on e-kaubanduse turg globaalselt kasvanud pea poolteist korda. Prognoosid näitavad kiire kasvu püsimist ehk probleemid üha süvenevad.
#000089
Viimase miili tarne probleemide lahenduseks on autonoomsed ehk isejuhtivad sõidukid. Robotkullerid suudavad linnades toimetada pakid kohale oluliselt väiksemate tööjõukuludega, mitmeid kordi kiiremini ning null-emissiooniga.
#000090
Clevon AS aktsionäride otsuste vastuvõtmine koosolekut kokku kutsumata:
#000093
Cleveron Mobility hääletusprotokoll Lisa 1
#000096
Clevon on robootiliste pakiautomaatide tootjast Cleveronist välja kasvanud ettevõte. Clevon tegeleb isejuhtivate sõidukite tehnoloogia arendamisega. Ettevõtte eesmärk on muuta pakkide kättesaamine veel paindlikumaks, soodsamaks ja keskkonnasäästlikumaks.
#000097
Autonoomne - esimene robotkuller Euroopas, millel on luba mehitamata sõita avalikel teedel üle Eesti.
#000098
Disainitud kauba linnasiseseks tarneks – robotkuller on kergekaaluline ja elektri jõul liikuv.
#000099
Modulaarne - vastavalt vajadusele saab robotit lihtsalt kohandada toidukaupade kohaletoimetamiseks, pakikulleriks või vajadusel isegi mobiilseks müügiautomaadiks.
#000100
Kiire ja efektiivne tarne - isejuhitav sõiduk liikleb sõiduteel kiirusega kuni 50 km/h ja töötab 5 kilomeetri raadiuses.
#000101
Tuleviku linnad on nutikad ja rohelised. Selleks on juba praegu linnades üle maailma kehtestatud madala- ja nullemissiooniga liiklustsoone. Sinna tavapärased kullerautod ligi ei pääse või kaasnevad sellega suured kulud.
#000103
Ainuüksi Euroopa linnades on sadu madala emissiooniga tsoone ning kümneid null-emissiooniga tsoone. Clevoni robotkullerid pääsevad pakke kätte toimetama aga ka nendes tsoonides, sest sõidavad täielikult elektri jõul.
#000104
Pikemas perspektiivis asendavad robotkullerid linnades fossiilkütustel sõitvad kaubikud ning pakivedamine muutub tundmatuseni, nagu muutus pakiautomaatidega pakkide saatmine tundmatuseni.
#000105
18. mail toimunud demopäeval tutvustas Clevoni juhatuse esimees Arno Kütt ettevõtte poolt arendatud autonoomse sõiduki kasutusvõimalusi, edasisi arendus- ja kasvuplaane ning investoritelt rahakaasamiseks tehtavaid ettevalmistusi.
#000106
Clevoni robotkuller suudab kaugjuhi toel sõita avalikel teedel laitmatult. Kinnistel territooriumitel, nt lennujaamad, logistikakeskused jm, on robotkuller võimeline täisautonoomselt sõitma.
#000107
Järgmine etapp on avalikel teedel sõitmisel täisautonoomsuse lähedale jõudmine. Eesmärk on saavutada 90-protsendiline autonoomsus, kus sõidukite teleoperaatoril on tarvis sekkuda vaid erijuhtudel. Peamiselt selle eesmärgi täitmiseks on kavas suunata kaasatav kapital ja lähiajal arendusmeeskonda vähemalt kahekordistada.
#000108
Kui suure osa tootest ehitate ise?
#000109
Toote ehitame 100 protsenti ise. Me ei tee küll osasid komponente, nagu kaameraid ja akusid, aga kogu projekteerimistöö, sõidukite disaini ja tarkvara oleme ise arendanud.
#000110
Mis on Clevoni eelised võrreldes konkurentidega?
#000111
Meie peamised eelised on kandevõime ja sõiduteel liiklemine. Meie robotkuller suudab kanda kuni 150 kilogrammi ning teha korraga vedusid 6 erinevasse sihtkohta ehk sarnaselt kaubaautole koostada logistilise ringi. Robotkuller liikleb sõiduteel kiirusega kuni 50 km/h, mille tõttu on see ideaalne vahend linnasiseste tarnete tegemiseks ning ei ummista jalgteesid.
#000112
Clevony sihib oma toodetega ülemaailmset turgu, millest on üks suuremaid USA turg. USA näitel tehtud analüüsid prognoosivad, et viimase miili tarne lahenduste turumaht kasvab 2027. aastaks peaaegu kahekordseks 200 miljardi dollarini. Autonoomsete ehk iseseisvate lahenduste turumaht kasvab aga veelgi kiiremini – aastaks 2028 ennustatakse viiekordset kasvu.
#000113
Kui kiiresti robotkullerite valdkond areneb?
#000114
Clevon tegeleb autonoomsete robotkullerite arendamise ja tootmisega,
muutes viimase miili lahendused veelgi innovaatilisemaks ja efektiivsemaks.
Me ei ennusta tulevikku, me loome seda!
#000115